KONKOREL tipografske smjernice za predaju radova

(predlošci s primjenom u zasebnim dokumentima)

Poštovani kolegice i kolege,

Kako bismo olakšali priređivanje zbornika s konferenicje KONKOREL molimo vas da u priređivanju radova koje ćete predavati slijedite određene smjernice.

**Gdje god je moguće, molimo vas da se koristite slijedećim tipografskim predloškom:**

Ime Autora – Times New Roman 14, poravnanje u lijevo

Naslov rada– Times New Roman, Bold, 20, centrirano

Podnaslov rada – Times New Roman, Bold, 16, centrirano

Sažetak – Times New Roman, 10, poravnato s obje strane (justified), uvlaka odlomka lijevo i desno 1 cm

Osnovni tekst (Normal) – Times New Roman, 12, prored 1,5, uvlaka prvog retka 5 mm, bez dodatnog proreda između

Osnovni tekst – varijante ispod naslova, citata, popisa, slika, tablica itd – isto kao Osnovni tekst (Normal), ali bez uvlake prvog retka i s dodatnih 6 točaka proreda ispred odlomka

Navod – Times New Roman, 10, prored 1,5, 1 cm uvlaka odlomka lijevo i desno

Podnaslovi tekst 1 – Times New Roman, bold, 14, poravnanje u lijevo, prored iznad odlomka 12 točaka

Podnaslovi tekst 2 – Times New Roman, Bold, 12, poravnanje u lijevo, prored iznad odlomka 12 točaka

Podnaslovi tekst 3 – Times New Roman, Italic, 12, poravnanje u lijevo, prored iznad odlomka 12 točaka

Numerirani popis i popisi natuknica – Times New Roman, 12, uvlaka 1 cm

Potpis ilustracije - Times New Roman, 10, centrirano

Naslov tablice i grafikona – Times New Roman Bold, 11, poravnanje u lijevo

Bilješke – Times New Roman, 9, poravnato s obje strane (justified)

* Za svaki drugi dio teksta, koji ovdje nije naveden, molimo da dosljedno primijenite tipografsko razlikovanje prilikom formatiranja
* Molimo da koristite fontove koji su u skladu sa standardom unicode (po defaultu će to tako i biti na svim «novijim» računalima. Ukoliko koristite neke posebne znakove u svojim radovima, za koje niste sigurni jesu li standardno kodirani u unicode tablicama, molimo vas da to napomenete u prilogu vašeg rada kao pomoć uredniku. Osim rada u izvornom formatu u kojem ćete ga pisati, molimo vas da priložite i PDF verziju (File 🡪save as 🡪 File format: PDF).

**Popis literature i navođenja u tekstu**

Molimo vas da primijenite preporuke sa stranice:

<http://www.press.uchicago.edu/books/turabian/turabian_citationguide.html>

(na samoj mrežnoj stranici odaberite varijantu “Author-Date” kako biste vidjeli preporučene načine citiranja i popisivanja bibliografije.)

U popisu literature koristite potpunu bibliografsku bilješku, a u samom tekstu kratki oblik citiranja (upućivanja)

**Napomena**

Uz ovaj privitak dobili ste još dva – jedan u kojemu stilovi nisu samo opisani već i primijenjeni na radak koji daje opis, i drugi, sa izmišljenim tekstom u kojemu su primijenjeni odgovarajući stilovi kako biste stekli vizualni dojam o tome kako se očekuje da vaš rad izgleda. U tome dokumentu, u paleti sa stilovima za odlomke, naći ćete već predefinirane sve stilove koji se u ovoj uputi spominju. Nadamo se da će ove upute pomoći da svoje radove uredite što je moguće bolje. One, pak, kojima se upute učine presloženima, molim da paze barem na to da njihovi radovi budu dosljedno i jednoznačno formatirani, kako bi se prilikom uređivanja teksta jasno znalo što spada u koju tekstualnu razinu.